CELEX: 32018R1923
Language: hr
Date: 2018-12-07 00:00:00
Title: Uredba Komisije (EU) 2018/1923 оd 7. prosinca 2018. o izmjeni Uredbe (EU) br. 360/2012 u pogledu njezina razdoblja primjene (Tekst značajan za EGP.)

10.12.2018   
               
               
                  HR
               
               
                  Službeni list Europske unije
               
               
                  L 313/2
               
            
         UREDBA KOMISIJE (EU) 2018/1923
         оd 7. prosinca 2018.
         o izmjeni Uredbe (EU) br. 360/2012 u pogledu njezina razdoblja primjene
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EU) 2015/1588 od 13. srpnja 2015. o primjeni članaka 107. i 108. Ugovora o funkcioniranju Europske unije na određene kategorije horizontalnih državnih potpora (1), a posebno njezin članak 2. stavak 1.,
         nakon savjetovanja sa Savjetodavnim odborom za državne potpore,
         budući da:
         
                     (1)
                  
                  
                     U skladu s Uredbom Komisije (EU) br. 360/2012 (2) smatra se da potpora koja se dodjeljuje poduzetnicima za pružanje usluge od općeg gospodarskog interesa čiji je iznos manji od određenog praga ne ispunjava sve kriterije iz članka 107. stavka 1. Ugovora, pa je stoga, pod određenim uvjetima, izuzeta od obveze obavješćivanja iz članka 108. stavka 3. Ugovora.
                  
               
                     (2)
                  
                  
                     Uredba (EU) br. 360/2012 prestaje važiti 31. prosinca 2018.
                  
               
                     (3)
                  
                  
                     Na temelju Komisijina iskustva primjene Uredbe (EU) br. 360/2012 čini se da su razlozi kojima je opravdano izuzeće takvih mjera naknade od obveze obavješćivanja i dalje valjani te da se uvjeti na kojima se temeljilo utvrđivanje područja primjene i sadržaja Uredbe (EU) br. 360/2012 nisu u bitnom izmijenili. Uredbom se pruža pravna sigurnost i smanjuje administrativno opterećenje u pogledu mjera de minimis potpore koja se dodjeljuje poduzetnicima koji pružaju usluge od općeg gospodarskog interesa. Kako bi se osigurao kontinuitet i izbjeglo povećanje troškova usklađivanja za predmetne usluge, u ovoj bi se fazi trebale izbjeći promjene.
                  
               
                     (4)
                  
                  
                     Stoga bi se razdoblje primjene Uredbe (EU) br. 360/2012 trebalo produljiti za dvije godine.
                  
               
                     (5)
                  
                  
                     Uredbu (EU) br. 360/2012 trebalo bi stoga na odgovarajući način izmijeniti,
                  
               DONIJELA JE OVU UREDBU:
         
            Članak 1.
            U članku 5. Uredbe (EU) br. 360/2012 datum „31. prosinca 2018.” zamjenjuje se datumom „31. prosinca 2020.”.
         
         
            Članak 2.
            Ova Uredba stupa na snagu 31. prosinca 2018.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 7. prosinca 2018.
            
               
                  Za Komisiju
               
               
                  Predsjednik
               
               Jean-Claude JUNCKER
            
         
         
            (1)  SL L 248, 24.9.2015., str. 1.
         
         
            (2)  Uredba Komisije (EU) br. 360/2012 od 25. travnja 2012. o primjeni članaka 107. i 108. Ugovora o funkcioniranju Europske Unije na potpore de minimis koje se dodjeljuju poduzetnicima koji pružaju usluge od općeg gospodarskog interesa (SL L 114, 26.4.2012., str. 8.).